कई दिनों से नहीं जल रहीं टावर की लाइट
शहरके अनाज मंडी गेट पर नगरपालिका की ओर से लगाई गई टावर लाइटें कई दिनों से बंद पड़ी हैं। लाइटें बंद रहने से अधिक धुंध के समय सड़क पार करने में लोगों को भारी परेशानियों का सामना करना पड़ रहा है। रोशनी के अभाव में सड़क पर लोगों में हादसे का अंदेशा बना रहता है।
शहरवासी रमेश कुमार, सुभाष शर्मा, सुभाष दरड़, रामपाल, कृष्ण जांगड़ा, प्रदीप कुमार सोहन लाल सहित अन्य का कहना है कि नगरपालिका की ओर से शहर में रोशनी करने के लिए लगाई गई टावर लाइटें कभी दिन में भी जगमगाती हैं, तो कभी रात के समय रोशनी नहीं देती। लाइटें खराब होने पर मंडी गेट पर शाम ढलते ही अंधेरा छा जाता है। उन्होंने बताया कि टावर लाइट सप्ताह भर से नपा कर्मियों की अनदेखी का शिकार बनी हुई हैं, लेकिन उन्हें ठीक करवाने की अभी तक जहमत नहीं उठाई गई।
शिकायतनहीं मिली : नगरपालिका सचिव रामकरण का कहना है कि लाइट खराब होने के बारे में उन्हें कोई शिकायत नहीं मिली। जिस कारण कई दिन बीत जाने के बाद भी लाइट ठीक नहीं करवाई जा सकी। सभी टावर लाइटों पर टाइमर लगा है। उनकी ओर से आज ही इलेक्ट्रिशियन को बुलाकर लाइटें ठीक करवा दी जाएंगी।
निसिंग. अनाजमंडीगेट पर कई दिन से बंद पड़ी टावर लाइट।
hin_Deva hin_Deva hin_Deva hin_Deva bho_Deva